ખેડૂત

આ સમિતિમાં ઇન્ટરનેશનલ ફૂડ પૉલિસી રિસર્ચ ઇન્સ્ટિટ્યૂટના પ્રમોદકુમાર જોશી, કૃષિ વૈજ્ઞાનિક અશોક ગુલાટી અને શેતકરી સંગઠનના અનિલ ધનવંત અને બી. એસ. માનનો સમાવેશ થાય છે. 

વરિષ્ઠ વકીલ એમ એલ શર્માએ દલીલ કરી કે ઘણા ખેડૂતો સાથે તેમની વાતચીત થઈ હતી. ખેડૂતોનું કહેવું છે કે અમે ફરિયાદ માટે કોઈ પણ સમિતિ પાસે નથી જઈ રહ્યા. અમે તો શાંતિથી પ્રદર્શન કરી રહ્યા છીએ.

શર્માએ એવું પણ કહ્યું કે ખેડૂતો તેમના હક માટે શાંતિથી પ્રદર્શન કરી રહ્યા છે. ખેડૂતો આત્મહત્યા કરી રહ્યા છે. 

શર્માની દલીલ સાંભળી મુખ્ય ન્યાયાધીશે કહ્યું કે અમને ખેડૂતોના જીવની ચિંતા છે. આ સાથે જ મુખ્ય ન્યાયાધીશે આજે જ આદેશ આપવાની ખાતરી આપી હતી. 

મુખ્ય ન્યાયાધીશે શર્માને કહ્યું હતું કે ન્યાયીક પ્રક્રિયામાં વિશ્વાસ રાખવો જોઈએ. આ રાજકારણ નથી. નકારાત્મક વાતો ટાળો અને અમને સહયોગ કરો. અમે જમીની હકીકત જાણવા માગીએ છીએ અને આ મુદ્દાનો ઉકેલ લાવવા માગીએ છીએ. 

તેમણે એવું પણ કહ્યું હતું કે આ મુદ્દે તેમની સમક્ષ ઘણા જ મત આવી રહ્યા છે જેથી ચિત્ર થોડું સ્પષ્ટ બને.

શર્માએ એવી દલીલ કરી હતી કે ખેડૂતોનું કહેવું છે આ મુદ્દે તેમને ઘણા લોકો સાથે વાતચીત કરવા બોલાવવામાં આવે છે, પરંતુ વડા પ્રધાન એક વખત પણ ના આવ્યા.

આ અંગે મુખ્ય ન્યાયાધીશે કહ્યું હતું કે અમે વડા પ્રધાનને ના કહી શકીએ કે તમે મળવા જાઓ, તેઓ કેસમાં પક્ષકાર નથી.   

મુખ્ય ન્યાયાધીશે ખેડૂત સંગઠનને કહ્યું હતું કે દુનિયામાં કોઈ એવી તાકત નથી જે અમને સ્વતંત્ર સમિતિની રચના કરવાથી રોકી શકે. અમે આ મુદ્દાને ઉકેલવા માગીએ છીએ. 

ખેડૂત આંદોલનમાં ખાલિસ્તાનીઓની ઘૂસણખોરી છે - સુપ્રીમ કોર્ટમાં સરકારે કહ્યું

સુપ્રીમ કોર્ટે મંગળવારે ત્રણે કૃષિકાયદાઓ પર સ્ટે લગાવી દીધો છે અને સમસ્યાના અભ્યાસ માટે ચાર સભ્યોની સમિતિ બનાવી છે. જોકે, સુપ્રીમ કોર્ટે કહ્યું કે આ આદેશ અનિશ્ચિતકાળ માટે નથી અને અમારો હેતુ હકારાત્મક માહોલ બનાવવાનો છે.

કેસમાં સરકાર તરફથી દલીલ કરી રહેલા ઍટર્ની જનરલ કેકે વેણુગોપાલને સુપ્રીમ કોર્ટે પૂછ્યું કે બેન્ચ સામે એક નિવેદન આવ્યું છે જેમાં કહેવામાં આવ્યું છે કે પ્રતિબંધિત સમૂહ આ પ્રદર્શનમાં મદદ કરી રહ્યું છે શું આપ આ વાતને માનો છો કે રદિયો આપો છો

આના જવાબમાં કેકે વેણુગોપાલે કહ્યું કે, આ આંદોલનમાં ખાલિસ્તાની ઘૂસી આવ્યા છે.

ચીફ જસ્ટિસે એમ પણ કહ્યું કે જો ખેડૂતો ઇચ્છે તો દિલ્હી પોલીસ કમિશનર પાસે રામલીલા મેદાનમાં પ્રદર્શન કરવાની... \n\nમને ઉપરના લેખ માટે સારું શીર્ષક આપો.
કૃષિકાયદા પર સુપ્રીમ કોર્ટનો સ્ટે, સરકારે કહ્યું આંદોલનમાં ખાલિસ્તાનીઓએ ઘૂસણખોરી કરી છે